AIT ปีนี้แบ็กล็อกแน่น!
AIT ซึ่งทำธุรกิจออกแบบระบบเครือข่ายและระบบสื่อสารอย่างครบวงจร ทั้งในกลุ่มลูกค้าภาครัฐและเอกชน มีแนวโน้มเติบโตสดใส
AIT ซึ่งทำธุรกิจออกแบบระบบเครือข่ายและระบบสื่อสารอย่างครบวงจร ทั้งในกลุ่มลูกค้าภาครัฐและเอกชน มีแนวโน้มเติบโตสดใส
16 พ.ค. 2565

คุณค่าบริษัท
บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT ซึ่งทำธุรกิจออกแบบระบบเครือข่ายและระบบสื่อสารอย่างครบวงจร ทั้งในกลุ่มลูกค้าภาครัฐและเอกชน มีแนวโน้มเติบโตสดใส จากการที่องค์กรต่าง ๆ ปรับตัวหันมาสู่ดิจิทัลมากขึ้น สะท้อนได้จากงบปี 2564 ที่โตก้าวกระโดด มีกำไรสุทธิ 527.12 ล้านบาท เพิ่มขึ้น 33.7% จากปี 2563 ที่มีกำไรสุทธิ 394.27 ล้านบาท และมีรายได้รวม 7,034.75 ล้านบาท เพิ่มขึ้น 4.5% จากปี 2563 ที่มีรายได้รวม 6,730.97 ล้านบาท
ขณะที่การมีบริษัท สบาย เทคโนโลยี จำกัด (มหาชน) หรือ SABUY เข้ามาเป็นพันธมิตร ด้วยการถือหุ้น AIT ราว 10.99% จะช่วยเสริมแกร่งให้กับ AIT จากการ Synergy ธุรกิจร่วมกัน
โดยในปี 2565 ผู้บริหารมั่นใจจะเติบโตต่อเนื่อง ด้วยเป้าหมายมีรายได้ 7,400 ล้านบาท เติบโตไม่ต่ำกว่า 15% จากการมุ่งเน้นตลาดด้าน Cloud Platform, Big Data Analytics, SDN, Cyber Security และ IoT เพิ่มเติมจากธุรกิจขายระบบโครงสร้างพื้นฐาน ICT ต่าง ๆ โดยปัจจุบันมีมูลค่างานในมือรอรับรู้รายได้ (Backlog) อยู่ที่ 8,000 ล้านบาท
นอกจากนี้ ยังมีงานที่อยู่ระหว่างรอคำสั่งซื้อจากลูกค้า (Waiting for P/O) อีกประมาณ 1,500 ล้านบาท ส่วนใหญ่เป็นงานจากภาครัฐเป็นหลัก และอยู่ระหว่างการเสนอราคาอีกประมาณ 1,900 ล้านบาท ทั้งนี้คาดว่าในปีนี้จะเข้าร่วมประมูลงานไม่ต่ำกว่า 6,800 ล้านบาท
ขณะที่แนวโน้มผลการดำเนินงานในไตรมาส 1/2565 คาดจะทำได้ตามเป้าหมาย รับปัจจัยบวกจากการเติบโตของอุตสาหกรรมเทคโนโลยีสารสนเทศและการสื่อสาร หลังจากภาครัฐและภาคเอกชนหันมาให้ความสำคัญกับการลงทุนด้านเทคโนโลยีมากขึ้น
ไม่นับรวมการบันทึกรายการพิเศษจากการขายหุ้นบริษัท เจเนซิส ดาต้า เซ็นเตอร์ จำกัด สัดส่วน 33.33% ให้กับ ETIX Everywhere (ETIX) ในราคา 137 ล้านบาท ซึ่งจะรับรู้รายได้ หลังหักต้นทุนและค่าใช้จ่ายเข้ามาในไตรมาสแรกปีนี้ จะหนุนให้งบไตรมาสแรกเติบโตโดดเด่น
สำหรับการประเมินมูลค่า (Valuation) ปัจจุบันราคาหุ้น AIT ซื้อขายกันที่ P/E ระดับ 13.01 เท่า เทียบกับ P/E ตลาดโดยรวมที่ระดับ 19.92 เท่า ถือว่าราคาซื้อขายต่ำกว่าตลาด แต่อย่างไรก็ตาม ถ้าดู P/BV ที่ระดับ 2.24 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ